3. การประกอบธุรกิจของแต่ละสายผลิตภัณฑ์

กลุ่มบริษัทฯเน้นการประกอบธุรกิจแบบครบวงจร (VERTICAL INTEGRATION)
จึงมีการจัดตั้งบริษัทในเครือ คือ บริษัท ไทย เอ็มเอฟซี จำกัด
ผลิตผงเมลามีนเพื่อใช้ภายในกลุ่มและจำหน่ายให้แก่บุคคลภายนอกด้วย อย่างไรก็ตาม
บริษัทฯยังไม่มีนโยบายตั้งโรงงานผลิตเม็ดพลาสติกเอง เนื่องจากเม็ดพลาสติกเป็น
วัตถุดิบที่สามารถหาซื้อได้ง่าย เพราะเป็นสินค้าโภคภัณฑ์มีจำหน่ายทั่วไป

เพื่อให้ผู้บริหารในระดับต่างๆ มีความเข้าใจร่วมกันและประสานงานกันได้ดี
จึงมีการประกาศทิศทางธุรกิจของบริษัทฯสำหรับปี พ.ศ. 2545 - 2547 เมื่อวันที่ 4 มีนาคม 2545
ดังนี้.-

ทิศทางธุรกิจบริษัท ศรีไทยซุปเปอร์แวร์ จำกัด (มหาชน)

ระหว่างปี พ.ศ. 2545 - 2547

1.  ปี พ.ศ. 2545 - 2547 เราจะมุ่งเน้นให้ธุรกิจของเราเติบโตอย่างมีคุณภาพ กล่าวคือ.-

  สินค้าเมลามีน : ตลาดต่างประเทศ เน้นการเติบโตในเชิงรุก
  ครอบครองส่วนแบ่งตลาดให้ได้มากที่สุด

  : ตลาดภายในประเทศ เน้นการเติบโตอย่างต่อเนื่อง รักษาส่วนแบ่งตลาดและอัตรากำไร

  อย่างมั่นคง

  สินค้าพลาสติก : ให้ความสำคัญต่อสินค้าประเภทที่มีการเติบโตของตลาดโดยรวมสูง
  และเน้นสินค้าที่มี

  กำไร

2.  เราจะพยายามใช้กำลังการผลิตที่มีอยู่ให้เต็มที่ และจะเลือกลงทุนในแม่พิมพ์
    หรือเครื่องจักรที่สามารถให้ผลตอบแทนที่คุ้มค่าการลงทุน

3.  เราให้คำมั่นที่จะสร้างวัฒนธรรมองค์กรที่มีพนักงานทำงานร่วมกันเป็นทีม
    และมีจิตสำนึกที่จะรับผิดชอบร่วมกันอย่างสูง เพื่อตอบสนอง
    หรือให้บริการลูกค้าทั้งภายในและภายนอกองค์กร
    และมุ่งเน้นความสำเร็จร่วมกันของทีมงานเป็นสำคัญ
    โดยองค์กรจะให้รางวัลแก่บุคคลซึ่งมีส่วนร่วมในความสำเร็จของทีมงานนั้นๆ

4.  เราจะมุ่งเน้นในการปรับปรุงคุณภาพสินค้า ลดต้นทุนการผลิตและส่งมอบสินค้าให้ตรงเวลา
    ซึ่งจะยังผลให้สินค้าของเราสามารถแข่งขันในตลาดได้
    และสามารถรักษาความเป็นผู้นำตลาดของสินค้าหลักต่างๆ ของเราได้ตลอดไป

5.  เราให้คำมั่นที่จะพยายามใช้เทคโนโลยีสารสนเทศที่ทันสมัยของเราให้เป็นประโยชน์มากที่สุด
    โดยจัดหา ข้อมูลที่มีประโยชน์และทันการแก่ฝ่ายบริหาร
    เพื่อใช้ในการตัดสินใจบริหารองค์กรของเราอย่างมีประสิทธิภาพ

3.1 สายธุรกิจเมลามีน

3.1 (ก) ลักษณะผลิตภัณฑ์หรือบริการ

  สินค้าเมลามีน ได้แก่
  เครื่องใช้บนโต๊ะอาหารและในครัวซึ่งผลิตมาจากผงเมลามีนโดยพิมพ์ลวดลายให้สวยงาม
  หรืออาจพิมพ์ภาพตัวการ์ตูน เช่น จาน ชาม โถใสข้าว ทัพพี ช้อน ถ้วยน้ำ เป็นต้น
  โรงงานที่ผลิตได้รับการส่งเสริมการลงทุน

3.1 (ข) การตลาดและภาวะการแข่งขัน

  ลักษณะลูกค้า สินค้าเมลามีนจำหน่ายผ่านตัวแทนจำหน่ายบางส่วน
  และจำหน่ายโดยใช้ระบบการขายตรง (DIRECT SALES) โดยขายตรงแก่ผู้บริโภค
  ขณะนี้บริษัทฯมีพิธีกรหรือพนักงานขายตรงอยู่ประมาณ 80,000 คน

  ระยะเวลาให้สินเชื่อ สินค้าเมลามีนจะขายโดยมีระยะเวลาให้สินเชื่อแก่ตัวแทนจำหน่ายประมาณ
  30-150 วัน สำหรับการขายในงานมหกรรมลดราคาจะขายเป็นเงินสด
  และการขายตรงผ่านพิธีกรก็เป็นเงินสดเช่นกัน

  กลยุทธ์การแข่งขัน เน้นสินค้าที่มีคุณภาพสูง และการออกแบบลวดลาย สีสรรที่งดงาม

  ช่องทางการจำหน่าย สินค้าเมลามีนมีช่องทางการจำหน่ายดังนี้

  ส่งออกต่างประเทศ 33.2%

  ขายภายในประเทศ

  ระบบการขายตรง 35.8%

  ขายผ่านตัวแทนจำหน่ายและขายตรงแก่ลูกค้าสถาบัน 23.0%

  ขายงานมหกรรมและอื่นๆ 8.0%

  อนึ่ง ตัวแทนจำหน่าย ได้แก่ บริษัท สยามเมลามีน มาร์เก็ตติ้ง จำกัด และบริษัท ศรีไทย
  มาร์เก็ตติ้ง จำกัด
  โดยไม่มีการทำสัญญาแต่งตั้งเป็นตัวแทนจำหน่ายอย่างเป็นทางการเนื่องจากเป็นคู่ค้าที่ดำเนินธุรกิจร่วมกันเป็นระยะเวลายาวนาน

3.1 (ค) สถานภาพและศักยภาพการแข่งขันของอุตสาหกรรมเมลามีน

อุตสาหกรรมการผลิตผลิตภัณฑ์ที่ทำด้วย “ผงเมลามีน”
ซึ่งเป็นสารพลาสติกที่สามารถทนทานต่อความร้อนได้สูงถึง 125 องศาเซลเซียส
เหมาะสมที่จะใช้ทำเป็นภาชนะใส่อาหารเพราะให้ความปลอดภัยสูงต่อผู้บริโภค
มีผู้ผลิตอยู่เพียงไม่กี่ราย ผลิตภัณฑ์เมลามีนมีความแข็งแรงทนทาน และมีสีสรรสวยงาม
ประกอบกับคุณสมบัติด้านความปลอดภัยต่อผู้บริโภค ทำให้เป็นที่นิยมของตลาดโดยทั่วไป อย่างไรก็ตาม
แม้ว่าผลกระทบจากวิกฤติการณ์เศรษฐกิจ จะมีผลให้ยอดขายในประเทศลดลง
ส่วนตลาดส่งออกยังมีลู่ทางที่จะขยายตัวได้อีก ทั้งในกลุ่มประเทศเพื่อนบ้าน
และในตลาดของประเทศที่พัฒนาแล้ว บริษัทฯเป็นผู้นำในวงการผลิตภัณฑ์เมลามีน
โดยเป็นผู้ผลิตรายใหญ่ที่สุดในประเทศไทย
ประเมินว่ามูลค่าตลาดรวมของไทยสำหรับเครื่องใช้บนโต๊ะอาหารซึ่งผลิตจากเมลามีนปีละประมาณ
1,850 ล้านบาท หรือประมาณ 9,450 ตันต่อปี

ปัจจุบันบริษัทฯเป็นผู้นำด้านตลาดสินค้าเมลามีน โดยมีตรายี่ห้ออยู่ 6 ตรา คือ Superware,
Vanda, Flowerware, Melamineware, UNICA และ Sokoware
และเป็นบริษัทผู้ขายสินค้าเมลามีนเพียงแห่งเดียวในประเทศไทยที่มีระบบขายตรง

ขนาดของบริษัทเมื่อเทียบกับคู่แข่งขัน

บริษัทฯมีขนาดใหญ่ที่สุดทั้งในส่วนของส่วนแบ่งตลาดและกำลังการผลิต โดยมีกำลังผลิตถึง 9,000
ตันต่อปี อันดับสอง ได้แก่ บริษัท เมลามีนไทย มีกำลังผลิตประมาณ 1,000 ตันต่อปี และอันดับสาม
คือ บริษัท มาลาเคมิคัล จำกัด มีกำลังการผลิตประมาณ 700 ตันต่อปี

3.1 (ง) การจัดหาผลิตภัณฑ์หรือบริการ (สายธุรกิจเมลามีน)

บริษัทฯผลิตสินค้าเมลามีนเองที่โรงงานโคราช ภายในเขตนิคมอุตสาหกรรมสุรนารี มีกำลังการผลิต
9,000 ตันต่อปี นับเป็นโรงงานผลิตสินค้าเมลามีนที่ใหญ่ที่สุดในประเทศไทย
การผลิตจะเน้นการผลิตตามใบสั่งซื้อจากต่างประเทศ
และการผลิตสินค้าเมลามีนที่ได้รับความนิยมจากตลาดภายในประเทศเป็นหลัก สำหรับวัตถุดิบที่สำคัญ
ได้แก่ ผงเมลามีนซึ่งซื้อจากผู้ผลิตภายในประเทศเกือบทั้งหมด เช่น บริษัท ไทย เอ็มเอฟซี จำกัด
และบริษัท ไทย เคเค จำกัด เป็นต้น ทั้งสองบริษัทมีความสัมพันธ์ที่ดีกับบริษัทฯ
วัตถุดิบที่ใช้ไม่มีปัญหาด้านคุณภาพหรือการขาดแคลนแต่อย่างไร
และกระบวนการผลิตไม่ก่อให้เกิดผลกระทบต่อสิ่งแวดล้อม

อนึ่ง บริษัทฯซื้อผงเมลามีนจากบริษัท ไทย เอ็มเอฟซี จำกัด เกินกว่า 50% ของยอดซื้อทั้งหมด
เนื่องจากเป็นบริษัทในเครือ จึงซื้อผงเมลามีนได้ในราคาที่เหมาะสมและคุณภาพตามมาตรฐาน

3.1 (จ) งานที่ยังไม่ส่งมอบ

การขายของบริษัทฯกระจายไปยังลูกค้าทั้งภายในประเทศและต่างประเทศหลายหมื่นราย
ซึ่งเป็นทั้งลูกค้ารายย่อยและตัวแทนจำหน่าย บริษัทฯไม่มีงานที่ยังไม่ส่งมอบเกินกว่า 10%
ของรายได้รวม

3.2 สายธุรกิจพลาสติก

3.2 (ก) ลักษณะผลิตภัณฑ์หรือบริการ

สินค้าพลาสติก ได้แก่

ชิ้นส่วนอุตสาหกรรม คือ ชิ้นส่วนต่างๆ ที่ใช้ประกอบเป็นสินค้าอุตสาหกรรม เช่น

  ตู้อบไมโครเวฟ เครื่องปรับอากาศ ตู้เย็น เครื่องซักผ้า ชิ้น

  ส่วนยานพาหนะ เป็นต้น

เปลือกหม้อแบตเตอรี่ คือ หม้อแบตเตอรี่เฉพาะที่เป็นส่วนนอกสุดซึ่งทำมาจาก

  พลาสติก ประกอบด้วยตัวแบตเตอรี่และฝา รวมถึงขั้วแบตเตอรี่ ทั้งแบตเตอรี่รถยนต์
  และรถจักรยานยนต์

พาเลท คือ แท่นวางสินค้า มีลักษณะเป็นแท่นสี่เหลี่ยมขนาดใหญ่ ใช้

  สำหรับวางสินค้าในสถานที่เก็บสินค้า ภายในแท่นมีช่อง

  สำหรับให้งาของรถยกเสียบเพื่อยกแท่นได้

ลังบรรจุขวด คือ ลังพลาสติก ภายในแบ่งออกเป็นช่องๆ สำหรับใช้บรรจุ

  ขวด เช่น ขวดน้ำอัดลม และขวดเบียร์ เป็นต้น

เฟอร์นิเจอร์ ได้แก่ โต๊ะ เก้าอี้ เก้าอี้นอนริมสระน้ำ

ถัง ได้แก่ ถังบรรจุสีทาบ้านและถังเคมีภัณฑ์

ถังขยะ ได้แก่ ถังขยะขนาดใหญ่ ใช้วางริมทางเดินเท้า หรือในที่

  สาธารณะทั่วไป

ลังเปล่า ได้แก่ ลังใส่ปลา กล่องอะไหล่ ลังใส่นม ลังใส่ผักผลไม้ เป็นต้น

หมวกกันน็อค สำหรับผู้ขับขี่รถจักรยานยนต์

เครื่องใช้ครัวเรือน ได้แก่ ถัง ตะกร้า กะละมัง แก้วน้ำ เหยือกใส่น้ำ กล่องบรรจุ

  อาหาร

สินค้าพรีเมี่ยม ได้แก่ สินค้าที่รับจ้างผลิตเพื่อเป็นของแถมในรายการส่งเสริม

  การขายของผู้ผลิตสินค้าหรือร้านค้าต่างๆ โดยมากมัก

  เป็นเครื่องใช้ในครัวเรือน แต่ออกแบบโดยผู้ว่าจ้างผลิต

  และเมื่อผลิตเสร็จแล้ว ต้องติดเครื่องหมายการค้าของเจ้า

  ของสินค้า

3.2 (ข) การตลาดและภาวะแข่งขันสินค้าพลาสติก

ลักษณะลูกค้า ลูกค้าชิ้นส่วนอุตสาหกรรมและเปลือกหม้อแบตเตอรี่เป็นลูกค้าที่

  สั่งซื้อสินค้าจากบริษัทฯ เพื่อนำไปประกอบเป็นสินค้าสำเร็จรูป

  เพื่อขายต่อไป

ลูกค้าพาเลท ลังบรรจุขวด เฟอร์นิเจอร์ ถัง ถังขยะ ลังเปล่าเป็น

  ลูกค้าที่ซื้อเพื่อนำไปใช้งานโดยตรง ได้แก่ โรงงานอุตสาหกรรม

  ต่างๆ ที่จำเป็นต้องใช้สินค้าเหล่านี้

  สำหรับหมวกกันน็อค เครื่องใช้ในครัวเรือน
  และเฟอร์นิเจอร์บางส่วนเป็นการขายผ่านตัวแทนจำหน่ายหรือร้านค้าปลีก
  เพื่อจำหน่ายต่อให้แก่ผู้บริโภค

สินค้าพรีเมี่ยม เป็นการจำหน่ายโดยตรงให้แก่เจ้าของสินค้าและ

  ร้านค้าต่างๆ ที่ต้องการส่งเสริมการขาย

ระยะเวลาให้สินเชื่อ โดยทั่วไปสินค้าพลาสติกมีระยะเวลาให้สินเชื่อแก่ลูกค้าประมาณ

  30-90 วัน ยกเว้นการขายในงานมหกรรมจะขายเป็นเงินสด

กลยุทธ์การแข่งขัน เน้นสินค้าที่มีคุณภาพสูง ความหลากหลายของสินค้าและบริการที่

  ครบวงจร เนื่องจากบริษัทฯ มีบริษัทในเครือที่สามารถผลิต

  แม่พิมพ์ให้แก่ลูกค้าได้เอง

ช่องทางการจำหน่าย สินค้าพลาสติกมีช่องทางการจำหน่ายดังนี้

ส่งออกต่างประเทศ 11.9%

ขายภายในประเทศ

ชิ้นส่วนอุตสาหกรรม 37.0%

เปลือกหม้อแบตเตอรี่ 18.6%

พาเลท 5.9%

ลังบรรจุขวด 5.7%

เฟอร์นิเจอร์ 6.2%

บรรจุภัณฑ์ 7.1%

อื่นๆ 7.6%

อนึ่ง ตัวแทนจำหน่าย ได้แก่ บริษัท ศรีไทยมาร์เก็ตติ้ง จำกัด, บริษัท สยามเมลามีน มาร์เก็ตติ้ง
จำกัด, บริษัท ธนศิริ จำกัด และบริษัท ส.ศิริไทย จำกัด ซึ่งไม่มีการทำสัญญาแต่งตั้งตัวแทนจำหน่าย
เนื่องจากเป็นคู่ค้าที่ดำเนินธุรกิจร่วมกันเป็นระยะเวลายาวนาน

3.2 (ค) สถานภาพและศักยภาพการแข่งขันของอุตสาหกรรมพลาสติก

ผู้ผลิตพลาสติกส่วนใหญ่จะเน้นการทำธุรกิจไปที่ภาคธุรกิจใดธุรกิจหนึ่ง
เพื่อแข่งขันเฉพาะในตลาดที่ตนเองถนัด เช่น
โรงงานฉีดพลาสติกเครื่องใช้ในครัวเรือนก็จะผลิตเฉพาะเครื่องใช้ในครัวเรือนเท่านั้น
จะไม่ผลิตสินค้าชนิดอื่น เป็นต้น โรงงานพลาสติกทั่วประเทศมีมากกว่า 3,000 ราย
ส่วนใหญ่เป็นโรงงานห้องแถวหรืออุตสาหกรรมในครัวเรือนซึ่งใช้เงินลงทุนต่ำและเทคโนโลยีต่ำ
โรงงานพลาสติกขนาดใหญ่ที่สามารถผลิตสินค้าพลาสติกป้อนให้แก่ผู้บริโภคและภาคธุรกิจต่างๆ
ได้มีอยู่ไม่กี่โรง เพราะต้องใช้เงินลงทุนสูง
มีการควบคุมคุณภาพอย่างเข้มงวดและต้องมีเทคโนโลยีการผลิตที่ดี
นอกจากนั้นชื่อหรือตรายี่ห้อก็เป็นสิ่งสำคัญมากในการสร้างความน่าเชื่อถือแก่ลูกค้าโดยเฉพาะโรงงานที่ผลิตชิ้นส่วนอุตสาหกรรม
เพราะเป็นสินค้าที่ต้องการคุณภาพและการส่งมอบตรงเวลา
กลุ่มบริษัทเป็นผู้นำในวงการสินค้าพลาสติก เนื่องจากมีกำลังการผลิตสูงถึง 34,300 ตันต่อปี
และมีโรงงานถึง 3 โรง
บริษัทฯมีความเชี่ยวชาญในการผลิตสินค้าพลาสติกที่ต้องการความเที่ยงตรงสูง เช่น
ชิ้นส่วนอุตสาหกรรม เป็นต้น ธุรกิจนี้จึงมีศักยภาพสูง
สามารถเติบโตได้อีกมากในอนาคตตามการเติบโตของเศรษฐกิจของประเทศไทย

ขนาดของบริษัทเมื่อเทียบกับคู่แข่งขัน

บริษัทฯไม่สามารถเทียบขนาดกับคู่แข่งขันได้โดยตรง
เนื่องจากโรงงานพลาสติกขนาดกลางและขนาดเล็กมีจำนวนนับพันแห่ง
จึงประมาณขนาดได้จากส่วนแบ่งการตลาด เช่น

เปลือกหม้อแบตเตอรี่ ส่วนแบ่งการตลาด 60%

พาเลท ส่วนแบ่งการตลาด 50%

ชิ้นส่วนอุตสาหกรรม ส่วนแบ่งการตลาด 60%

3.2 (ง) การจัดหาผลิตภัณฑ์หรือบริการ (สายธุรกิจพลาสติก)

บริษัทฯมีโรงงานผลิตผลิตภัณฑ์พลาสติก 3 โรงงาน ได้แก่ โรงงานสุขสวัสดิ์ โรงงาน บางปะกง
และโรงงานบางปู ทั้ง 3 โรงงานได้แบ่งหน้าที่การผลิตเพื่อสร้างทักษะให้แก่คนงานดังนี้ :-

โรงงานสุขสวัสดิ์ ผลิตชิ้นส่วนงานอุตสาหกรรมขนาดเล็ก และเครื่องใช้ในครัวเรือน

  โรงงานบางปะกง ผลิตพาเลท ลังบรรจุขวด ถัง ถังขยะ และชิ้นส่วนงานอุตสาห-กรรมขนาดใหญ่

โรงงานบางปู ผลิตเปลือกหม้อแบตเตอรี่

วัตถุดิบที่สำคัญ ได้แก่ เม็ดพลาสติกชนิดต่างๆ ซึ่งซื้อภายในประเทศจากตัวแทนจำหน่ายของ
ผู้ผลิตหลายราย บริษัทฯไม่มีปัญหาคุณภาพวัตถุดิบ และไม่มีปัญหาการขาดแคลนวัตถุดิบแต่อย่างใด
อย่างไรก็ตาม ในระยะที่เกิดวิกฤติการณ์พลังงาน ราคาน้ำมันดิบในตลาดโลกเพิ่มสูงขึ้น
ราคาเม็ดพลาสติกก็มักเพิ่มสูงขึ้นด้วย อนึ่ง
กระบวนการผลิตไม่ก่อให้เกิดผลกระทบต่อสิ่งแวดล้อมแต่อย่างไร

3.2 (จ) งานที่ยังไม่ส่งมอบ

ฐานลูกค้าของบริษัทฯค่อนข้างกว้าง บริษัทฯ จึงไม่มีลูกค้ารายใหญ่ที่มีงานที่ยังไม่ส่งมอบเกินกว่า 10%
ของรายได้รวม

3.3 สายธุรกิจแม่พิมพ์

บริษัทฯไม่ได้ดำเนินธุรกิจผลิตแม่พิมพ์เพื่อจำหน่ายให้บุคคลภายนอก
แต่ธุรกิจดังกล่าวดำเนินการโดยบริษัทในเครือ ได้แก่ บริษัท ศรีไทย มิยากาวา จำกัด บริษัท
ศรีไทยโมลด์ส จำกัด บริษัท ศรีไทย ชิน-โอซาก้า จำกัด และบริษัท ไฮเทคโมลด์ส จำกัด

3.3 (ก) ลักษณะผลิตภัณฑ์หรือบริการ

เป็นการผลิตแม่พิมพ์สำหรับผลิตชิ้นงานพลาสติก หรือชิ้นงานเมลามีน ตามคำสั่งซื้อของลูกค้า
โดยลูกค้าเป็นผู้ออกแบบแม่พิมพ์มาให้ หรือบริษัทผู้ผลิตแม่พิมพ์เป็นผู้ออกแบบแม่พิมพ์ให้
โดยลูกค้าเป็นผู้ออกแบบผลิตภัณฑ์ที่คาดหวังว่าจะได้จากการใช้แม่พิมพ์นั้นผลิตสินค้า

3.3 (ข) การตลาดและภาวะแข่งขันการผลิตแม่พิมพ์

ประเทศไทยยังมีความต้องการแม่พิมพ์ฉีดพลาสติกสูงมากในปัจจุบัน และคาดว่าจะสูงขึ้นเพิ่มขึ้นเรื่อยๆ
ในช่วง 2-3 ปีข้างหน้า อุตสาหกรรมต่างๆ ต้องนำเข้าแม่พิมพ์ปีละประมาณ 15,000 ล้านบาท
และสามารถผลิตได้ในประเทศประมาณปีละ 5,000 ล้านบาท
เนื่องจากประเทศไทยยังขาดบุคลากรที่มีประสบการณ์และความสามารถสูงอีกมาก ดังนั้น
ผู้ประกอบการยังต้องแข่งขันกับตัวเองด้วยการพัฒนาและสรรหาบุคลากรเพื่อให้สามารถผลิตแม่พิมพ์ที่ยากและมีเทคนิคสูงๆ
เพื่อตอบสนองความต้องการของอุตสาหกรรมที่ก้าวหน้าและพัฒนาไปเรื่อยๆ

ปัจจุบันธุรกิจมีผู้แข่งขันซึ่งมีศักยภาพในการผลิตแม่พิมพ์คุณภาพสูงประมาณ 10 ราย
เนื่องจากเป็นธุรกิจที่ต้องการทักษะสูงมากในการผลิต
สำหรับแม่พิมพ์ที่ใช้ผลิตสินค้าชิ้นส่วนอุตสาหกรรมที่ต้องการความละเอียดในการออกแบบขนาด รูปร่าง
และลวดลายของชิ้นงาน ตลอดจนต้องการความทนทานของตัวแม่พิมพ์เอง
การแข่งขันผลิตแม่พิมพ์ประเภทนี้จึงแข่งขันกันที่คุณภาพ และความน่าเชื่อถือของผู้ให้บริการเป็นสำคัญ

3.3 (ค) สถานภาพและศักยภาพการแข่งขันของการผลิตแม่พิมพ์

การผลิตแม่พิมพ์คุณภาพสูงอยู่ที่การสร้างความน่าเชื่อถือของผู้ให้บริการเป็นสำคัญ
ดังนั้นราคาไม่ใช่ปัจจัยสำคัญในการแข่งขัน
สภาพการแข่งขันจึงเป็นการแข่งขันในการประกอบการของบริษัทเอง ได้แก่
ความเข้มงวดในการควบคุมคุณภาพการผลิตเป็นหลัก
ปัจจุบันประเทศไทยมีโรงงานผลิตแม่พิมพ์ประมาณ 80 บริษัท แบ่งเป็นโรงงานผลิตแม่พิมพ์ขนาดใหญ่
(แม่พิมพ์หนัก 5-10 ตัน) ประมาณ 7 แห่ง โรงงานผลิตแม่พิมพ์ขนาดกลาง (แม่พิมพ์หนัก 3-5 ตัน)
ประมาณ 27 แห่ง ที่เหลือเป็นโรงงานผลิตแม่พิมพ์ขนาดเล็ก

ขนาดของบริษัทเมื่อเทียบกับคู่แข่งขัน

บริษัท ศรีไทยโมลด์ส จำกัด และบริษัท ศรีไทย มิยากาวา จำกัด
เป็นบริษัทที่รับจ้างทำแม่พิมพ์ฉีดพลาสติกในการผลิตชิ้นส่วนเครื่องใช้ไฟฟ้าและอุตสาหกรรมยานยนต์เป็นหลัก
และสามารถผลิตแม่พิมพ์ขนาดเล็กถึงขนาดกลาง โดยมีน้ำหนักตั้งแต่ 200 กก. ถึง 5,000 กก.
สำหรับบริษัท ไฮเทคโมลด์ส จำกัด สามารถผลิตแม่พิมพ์ประเภทเดียวกัน
แต่สามารถผลิตแม่พิมพ์ที่มีขนาดใหญ่ถึง 10,000 กก.

3.3 (ง) การจัดหาผลิตภัณฑ์หรือบริการ (สายธุรกิจแม่พิมพ์)

มีการจัดซื้อวัสดุสิ้นเปลืองต่างๆ สำหรับใช้ในโรงงาน ตลอดจนวัตถุดิบ ได้แก่
เหล็กกล้าแท่งจากผู้ค้าประมาณ 10-20 ราย โดยไม่มีปัญหาเรื่องคุณภาพวัตถุดิบ
หรือการขาดแคลนวัตถุดิบแต่อย่างไร
เนื่องจากมีการแข่งขันกันสูงพอประมาณในระหว่างผู้ค้าวัตถุดิบและวัสดุสิ้นเปลืองด้วยกัน

3.3 (จ) งานที่ยังไม่ส่งมอบ

ณ วันที่ 31 ธันวาคม 2545 บริษัท ศรีไทย มิยากาวา จำกัด บริษัท ศรีไทย ชิน-โอซาก้า จำกัด
ไม่มีงานที่ยังไม่ส่งมอบเกินกว่า 10% ของรายได้รวม สำหรับบริษัท ศรีไทยโมลด์ส จำกัด
มีงานที่ยังไม่ส่งมอบให้แก่ลูกค้าหนึ่งรายคิดเป็นมูลค่าประมาณ 11.7% ของรายได้รวม และบริษัท
ไฮเทคโมลด์ส จำกัด มีงานที่ยังไม่ส่งมอบให้แก่ลูกค้าหลายรายคิดเป็นมูลค่ารวมประมาณ 42.0%
ของรายได้รวม คาดว่าบริษัท ศรีไทยโมลด์ส จำกัด และบริษัท ไฮเทคโมลด์ส จำกัด
จะสามารถทยอยส่งมอบแม่พิมพ์ให้แก่ลูกค้าได้ภายใน 1-2 เดือน

3.4 สายธุรกิจอื่น

3.4 (ก) ลักษณะผลิตภัณฑ์หรือบริการ

บริษัท ศรีไทยรุ่งเรืองทรัพย์ (1999) จำกัด เป็นบริษัทที่จัดตั้งขึ้นมาเพื่อถือครอง

  อสังหาริมทรัพย์ตามวัตถุประสงค์ที่ระบุไว้ใน

  แผนฟื้นฟูกิจการ

บริษัท ศรีไทยบรรจุภัณฑ์ จำกัด ผลิตกล่องกระดาษเพื่อขายให้ผู้ผลิตสินค้า

บริษัท เอส.เค.ไอ.เซรามิคส์ จำกัด ผลิตถ้วยชามเซรามิคเพื่อการส่งออก

บริษัท แอลจี ศรีไทย อินโฟคอม ผลิตโทรศัพท์พื้นฐาน ทั้งแบบมีสายและแบบ

(ประเทศไทย) จำกัด ไร้สาย และระบบโทรศัพท์ (SWITCHING

  BOARD)

3.4 (ข) การตลาดและภาวะแข่งขันและสภาพการแข่งขัน

บริษัท ศรีไทยรุ่งเรืองทรัพย์ (1999) จำกัด ไม่ได้ทำธุรกิจแข่งขันกับผู้ประกอบการอื่น

บริษัท ศรีไทยบรรจุภัณฑ์ จำกัด ธุรกิจมีการแข่งขันรุนแรงพอสมควร แต่เนื่อง

  จากมีลูกค้าประจำและเน้นการให้บริการที่ดี จึง

  ไม่มีปัญหาในการดำเนินธุรกิจ

บริษัท เอส.เค.ไอ.เซรามิคส์ จำกัด ธุรกิจมีการแข่งขันรุนแรง บริษัทมีการส่งออก

  สินค้าทั้งหมดไปประเทศสหรัฐอเมริกา แคนาดา ออสเตรเลีย และประเทศในแถบยุโรป
  โดยใช้ตรายี่ห้อของลูกค้า

บริษัท แอลจี ศรีไทย อินโฟคอม การขายส่วนมากเป็นการส่งออกเกือบทั้งหมด

(ประเทศไทย) จำกัด ลูกค้ารายใหญ่ คือ บริษัทแม่ที่เกาหลี โดย

  บริษัททำหน้าที่เป็นฐานผลิตให้บริษัทแม่ และส่งออกให้บริษัทอื่นๆ ในเครือแอลจี เช่น ที่ รัสเซีย
  สหรัฐอเมริกา และประเทศในอาเซียน เป็นต้น

3.4 (ค) การจัดหาผลิตภัณฑ์หรือบริการ

บริษัท ศรีไทยรุ่งเรืองทรัพย์ (1999) จำกัด ไม่มีการผลิต

  บริษัท ศรีไทยบรรจุภัณฑ์ จำกัด วัตถุดิบหลัก คือ กระดาษกล่องแป้งและ

  กระดาษคราฟท์ ซื้อจากผู้ค้าในประเทศทั้งหมด มีปัญหาเยื่อกระดาษขึ้นราคาในบางครั้ง
  ทำให้วัตถุดิบมีราคาสูงขึ้นบ้าง แต่ไม่มากนัก ไม่มีปัญหาขาดแคลนวัตถุดิบ

  บริษัท เอส.เค.ไอ.เซรามิคส์ จำกัด วัตถุดิบหลัก คือ ดิน รูปลอก และน้ำยาเคลือบ
  ซื้อผ่านบริษัท อิวาตานิ อินเตอร์เนชั่นแนล คอร์ปอเรชั่น (ประเทศไทย) จำกัด
  ซึ่งเป็นผู้ถือหุ้นรายหนึ่ง ไม่มีปัญหาขาดแคลนวัตถุดิบ

บริษัท แอลจี ศรีไทย อินโฟคอม วัตถุดิบหลัก คือ ตัวไอซี และชิ้นส่วน

  (ประเทศไทย) จำกัด อิเล็คโทรนิคส์ นำเข้าจากผู้ค้าต่างประเทศ ไม่มีปัญหาขาดแคลนวัตถุดิบ
  เพราะวัตถุดิบหลักเหล่านี้มีขายทั่วไป
  ชิ้นส่วนพลาสติกซึ่งเป็นส่วนประกอบของสินค้ามาจากการจ้างโรงงานภายในประเทศฉีด
  เนื่องจากมีผู้รับจ้างฉีดพลาสติกหลายราย จึงไม่มีปัญหาการขาดแคลนผู้รับจ้าง

3.4 (ง) งานที่ยังไม่ส่งมอบ

บริษัท ศรีไทยบรรจุภัณฑ์ จำกัด บริษัท เอส.เค.ไอ. เซรามิคส์ จำกัด และบริษัท แอลจี ศรีไทย
อินโฟคอม (ประเทศไทย) จำกัด ไม่ได้พึ่งพาลูกค้ารายใหญ่รายใดๆ จึงไม่มีงานที่ยังไม่ส่งมอบเกิน
10% ของรายได้รวม

3.5 ลักษณะของลูกค้าและความสัมพันธ์

3.5 (ก) ลักษณะของลูกค้าและความสัมพันธ์สำหรับสายธุรกิจเมลามีนและพลาสติก

ประเภทของลูกค้าแบ่งออกได้เป็น 5 ประเภท คือ

1)  ผู้นำเข้าในต่างประเทศ
    มีทั้งประเภทนำเข้าไปเพื่อใช้งานเองและนำเข้าเพื่อจัดจำหน่ายในประเทศของตน เช่น
    ห้างสรรพสินค้า เป็นต้น โดยผู้นำเข้าจะสั่งซื้อและเปิดแอลซีให้บริษัทฯเป็นครั้งๆ ไป

2)  ลูกค้าสถาบัน ได้แก่ บริษัท หรือนิติบุคคลต่างๆ ที่ซื้อสินค้าไว้ใช้เอง เช่น
    สายการบินซื้อชุดเสิร์ฟอาหารบนเครื่องบิน หรือโรงงานผลิตน้ำอัดลมซื้อลังบรรจุขวด เป็นต้น
    นอกจากนั้น ยังมีลูกค้าสถาบันที่ซื้อสินค้าเพื่อนำไปประกอบ เช่น ผู้ประกอบรถยนต์
    และผู้ผลิตเครื่องใช้ไฟฟ้าในบ้าน เป็นต้น
    ลูกค้าประเภทนี้มักมีสัมพันธ์ที่ดีกับบริษัทฯมาเป็นระยะเวลานาน

3)  ระบบการขายตรง ซึ่งมีพิธีกรหรือพนักงานขายตรงเป็นผู้ขายสินค้าอิสระ พิธีกรจะมี
    รายได้หลักจากส่วนลดที่ได้รับจากราคาขายที่ตั้งไว้ พิธีกรเหล่านี้เป็นผู้ประกอบวิชาชีพอิสระ

4)  ตัวแทนจำหน่าย เป็นนิติบุคคลซึ่งมีความสัมพันธ์ทางการค้ากับบริษัทฯมานาน
    และซื้อสินค้าโดยได้รับเครดิตทางการค้าเพื่อนำไปจัดจำหน่ายให้ผู้ค้าปลีกและห้างสรรพสินค้าอีกทอดหนึ่ง

5)  ขายเงินสดในงานมหกรรม เป็นการจัดงานมหกรรมลดราคาสินค้า ซึ่งจัดขึ้นปีละ 4-6 ครั้ง
    ตามโรงงานต่างๆ ของบริษัทฯ สินค้าที่นำมาขายได้แก่ สินค้ามีรอยตำหนิ
    สินค้าที่ผลิตเกินคำสั่งซื้อจากลูกค้า สินค้าค้างสต็อกที่ระบายออกช้า เป็นต้น ลูกค้าส่วนใหญ่เป็น
    แม่บ้าน และผู้บริโภคโดยตรง

3.5 (ข) ลักษณะของลูกค้าและความสัมพันธ์สำหรับสายธุรกิจแม่พิมพ์

บริษัท ศรีไทย มิยากาวา จำกัด บริษัท ศรีไทยโมลด์ส จำกัด บริษัทศรีไทย ชิน-โอซาก้า จำกัด
และบริษัท ไฮเทคโมลด์ส จำกัด จัดส่งผู้ที่มีความชำนาญในการผลิตแม่พิมพ์ไปติดต่อให้คำปรึกษา
แนะนำแก่โรงงานอุตสาหกรรมทั้งหลายที่ต้องการผลิตชิ้นส่วนอุตสาหกรรม หรือผลิตเครื่องใช้พลาสติก
เพื่อเสนอบริการผลิตแม่พิมพ์ ลูกค้าที่ติดต่อจึงมักเป็นลูกค้าประจำที่มีความสัมพันธ์ยาวนาน

3.5 (ค) ลักษณะของลูกค้าและความสัมพันธ์สำหรับสายธุรกิจอื่น

บริษัท ศรีไทยบรรจุภัณฑ์ จำกัด มักติดต่อกับลูกค้าประจำที่มีความสัมพันธ์ยาว

  นาน นอกจากนั้นยังแสวงหาลูกค้ารายใหม่อยู่เสมอ
  ลูกค้าที่ติดต่อจึงเป็นผู้ใช้สินค้าโดยตรงประเภทโรงงานอุตสาหกรรม

บริษัท เอส.เค.ไอ.เซรามิคส์ จำกัด ขายสินค้าส่วนใหญ่ผ่านบริษัท อิวาตานิ

  อินเตอร์เนชั่นแนล คอร์ปอเรชั่น จำกัด
  การส่งออกบางส่วนเป็นการติดต่อโดยตรงกับผู้นำเข้าในประเทศต่างๆ เช่น สหรัฐอเมริกา
  แคนาดา ออสเตรเลีย ฯลฯ

บริษัท แอลจี ศรีไทย อินโฟคอม ส่งออกสินค้าเกือบทั้งหมดไปต่างประเทศ โดย

  (ประเทศไทย) จำกัด การส่งออกสินค้าส่วนใหญ่เป็นการส่งออกไป

  ให้บริษัทแม่ที่เกาหลี (ประมาณร้อยละ 43 ของยอดส่งออกทั้งหมด)
  เนื่องจากบริษัททำหน้าที่เป็นฐานการผลิตให้บริษัทแม่

3.6 กำลังการผลิต และปริมาณการผลิต

หน่วยผลิต : ตันต่อปี

  ----------------- -------- -------- --------- ------- -------- -------- -------- --------- ------- -------- -------- -------- --------- ------- --------
                    2543                                         2544                                         2545                                

  โรงงาน            กำลัง     ปริมาณ    ปริมาณ     จำนวน   สั่งจ้าง    กำลัง     ปริมาณ    ปริมาณ     จำนวน   สั่งจ้าง    กำลัง     ปริมาณ    ปริมาณ     จำนวน   สั่งจ้าง

                    การผลิต   ผลิต      ผลิต       กะ      ภายนอก   การผลิต   ผลิต      ผลิต       กะ      ภายนอก   การผลิต   ผลิต      ผลิต       กะ      ภายนอก

                                      %เพิ่ม/ลด   ที่ใช้                                %เพิ่ม/ลด   ที่ใช้                                %เพิ่ม/ลด   ที่ใช้     

  โรงงานโคราช       9,000    6,579    22.6      3       -        9,000    6,618    0.6       3       -        9,000    7,371    11.4      3       -
  (ผลิตภัณฑ์เมลามีน)                                                                                                                                  

  โรงงานสุขสวัสดิ์      7,800    5,915    (6.7)     3       375      7,800    5,980    1.1       3       179      7,800    5,689    (4.9)     3       214

  โรงงานบางปู        6,500    6,067    6.5       3       1,052    6,500    5,492    (9.5)     3       566      6,500    6,024    9.7       3       67

  โรงงานบางปะกง     20,000   14,244   5.8       3       -        20,000   15,797   10.9      3       -        20,000   16,076   1.8       3       431

  รวมผลิตภัณฑ์พลาสติก   34,300   26,226   2.8                        34,300   27,269   4.0                        34,300   27,789   1.9               
  ----------------- -------- -------- --------- ------- -------- -------- -------- --------- ------- -------- -------- -------- --------- ------- --------

3.7 บัตรส่งเสริมการลงทุน

สรุปสิทธิและประโยชน์รวมถึงเงื่อนไขตามบัตรส่งเสริมการลงทุน

+--------------+---------+--------+---------+--------+--------+------+
|              | เมลามีน  |        |         |        | พลาสติก | พล   |
|              | (โคราช) |        |         |        | (บา    | าสติก |
|              |         |        |         |        | งปะกง) | (สุขส |
|              |         |        |         |        |        | วัสดิ์) |
+--------------+---------+--------+---------+--------+--------+------+
| เ            | 1040/ส  | 702    | 10      | 115    | 700    | 3004 |
| ลขที่บัตรส่งเสริม | อ./2536 | 7/2537 | 83/2539 | 8/2540 | 7/2537 | /ว./ |
|              |         |        |         |        |        | 2544 |
+--------------+---------+--------+---------+--------+--------+------+
| วันที่คณ        | 13 ม.ค. | 22     | 8 พ.ย.  | 5 ก.พ. | 16     | 18   |
| ะกรรมการอนุมัติ | 36      | มิ.ย.   | 38      | 40     | มี.ค.   | ธ.ค. |
|              |         | 37     |         |        | 37     | 43   |
| วันที่ในบัตร     | 4 มี.ค.  |        | 13 ก.พ. | 6 มี.ค. |        |      |
| ส่งเสริมและวันท | 36      | 26     | 39      | 40     | 27     | 9    |
| ี่ประกาศเงื่อนไข |         | ส.ค.   |         |        | พ.ค.   | ก.พ. |
|              | 24      | 37     | 24      | 24     | 37     | 44   |
| เวลาทำงาน    | ชม./วัน, |        | ชม./วัน, | ช      |        |      |
|              | 300     | 24     | 300     | ม./วัน, | 24     | 24   |
| โครงการ      | วัน/ปี    | ช      | วัน/ปี    | 365    | ช      | ชม.  |
|              |         | ม./วัน, |         | วัน/ปี   | ม./วัน, | /วัน, |
| สถานที่ตั้ง      | ตั้งใหม่   | 365    | ตั้งใหม่   |        | 300    | 350  |
|              |         | วัน/ปี   |         | ตั้งใหม่  | วัน/ปี   | วัน/ปี |
| เง           | 335     |        | 335     |        |        |      |
| ื่อนไขการส่งออก | เขต     | โยกย้าย | เขต     | 335    | โยกย้าย | สุข   |
|              | อุตสาหกร |        | อุตสาหกร | เขตอุต  |        | สวัสดิ์ |
|              | รมสุรนารี | 335    | รมสุรนารี | สาหกรร | เ      |      |
|              |         | เขตอุต  |         | มสุรนารี | ขตอุตสา |      |
|              | 30%     | สาหกรร | 30%     |        | หกรรมบ |      |
|              | ของมูลค  | มสุรนารี | ของมูลค  |        | างปะกง |      |
|              | ่ายอดขาย |        | ่ายอดขาย |        |        |      |
|              | (       |        | (       |        |        |      |
|              | F.O.B.) |        | F.O.B.) |        |        |      |
+--------------+---------+--------+---------+--------+--------+------+
| -            | 8 ปี     | 8 ปี    | 8 ปี     | 8 ปี    | 7 ปี    |      |
| ยกเว้นภา      |         |        |         |        |        |      |
| ษีเงินได้นิติบุคคล | 5 ปี     | 5 ปี    | 5 ปี     | 5 ปี    | 5 ปี    |      |
| นับจากวันที่เริ่มมี |         |        |         |        |        |      |
| รายได้        |         |        |         |        |        |      |
| รวมถึงร       |         |        |         |        |        |      |
| ายได้จากการจำ |         |        |         |        |        |      |
| หน่ายผลพลอยได้ |         |        |         |        |        |      |
|              |         |        |         |        |        |      |
| -            |         |        |         |        |        |      |
| กร           |         |        |         |        |        |      |
| ณีมีผลขาดทุนระห |         |        |         |        |        |      |
| ว่างระยะเวลาย |         |        |         |        |        |      |
| กเว้นภาษีเงินได้ |         |        |         |        |        |      |
| อนุญาตให้ห     |         |        |         |        |        |      |
| ักจากกำไรสุทธิท |         |        |         |        |        |      |
| ี่เกิดขึ้นภายหลังร |         |        |         |        |        |      |
| ะยะเวลายกเว้น |         |        |         |        |        |      |
+--------------+---------+--------+---------+--------+--------+------+
| -            | 8 ปี     | 8 ปี    | 8 ปี     | 8 ปี    | 7 ปี    |      |
| ย            |         |        |         |        |        |      |
| กเว้นไม่ต้องนำเ |         |        |         |        |        |      |
| งินปันผลไปรวมค |         |        |         |        |        |      |
| ำนวณเพื่อเสียภา |         |        |         |        |        |      |
| ษีเงินได้นิติบุคคล |         |        |         |        |        |      |
+--------------+---------+--------+---------+--------+--------+------+
| -            | 5 ปี,    | 5 ปี,   | 5 ปี,    | 5 ปี,   |        |      |
| ล            | 50%     | 50%    | 50%     | 50%    |        |      |
| ดหย่อนภาษีเงินไ |         |        |         |        |        |      |
| ด้นิติบุคคลสำหรับ |         |        |         |        |        |      |
| กำไรสุทธิร้อยละ |         |        |         |        |        |      |
| 50           |         |        |         |        |        |      |
| ของอัตราปก    |         |        |         |        |        |      |
| ติเป็นระยะเวลา |         |        |         |        |        |      |
| 5 ปี          |         |        |         |        |        |      |
| นับจากพ้นกำหน  |         |        |         |        |        |      |
| ดระยะเวลาตาม |         |        |         |        |        |      |
| ม.31 วรรคหนึ่ง |         |        |         |        |        |      |
+--------------+---------+--------+---------+--------+--------+------+
| -            | 10 ปี    | 10 ปี   | 10 ปี    | 10 ปี   |        |      |
| อนุญา         |         |        |         |        |        |      |
| ตให้หักค่าขนส่ง, |         |        |         |        |        |      |
| ค่าไฟฟ้า       |         |        |         |        |        |      |
| และน้ำประปา 2 |         |        |         |        |        |      |
| เ            |         |        |         |        |        |      |
| ท่าของค่าใช้จ่าย |         |        |         |        |        |      |
| เป็นเวลา 10 ปี |         |        |         |        |        |      |
| นับแต         |         |        |         |        |        |      |
| ่วันที่เริ่มมีรายได้ |         |        |         |        |        |      |
| (เฉพาะค่าขนส่ง |         |        |         |        |        |      |
| ภายในประเทศ) |         |        |         |        |        |      |
+--------------+---------+--------+---------+--------+--------+------+
| -            | 25%     | 25%    | 25%     | 25%    |        |      |
| อนุญา         | ของ     | ของเ   | ของ     | ของเ   |        |      |
| ตให้หักเงินลงทุน | เงินลงทุน | งินลงทุน | เงินลงทุน | งินลงทุน |        |      |
| ในการติดตั้งหรือ |         |        |         |        |        |      |
| ก่อส          |         |        |         |        |        |      |
| ร้างสิ่งอำนวยคว |         |        |         |        |        |      |
| ามสะดวกร้อยละ |         |        |         |        |        |      |
| 25 ของเงิน    |         |        |         |        |        |      |
| ล            |         |        |         |        |        |      |
| งทุนนอกเหนือจา |         |        |         |        |        |      |
| กการหักค่าเสื่อม |         |        |         |        |        |      |
+--------------+---------+--------+---------+--------+--------+------+

สรุปสิทธิและประโยชน์รวมถึงเงื่อนไขตามบัตรส่งเสริมการลงทุน (ต่อ)

  ------------------------------------------ --------------- ----------- ----------- ----------- ----------- --------------
                                             เมลามีน (โคราช)                                      พลาสติก      พลาสติก
                                                                                                 (บางปะกง)   (สุขสวัสดิ์)

  เลขที่บัตรส่งเสริม                              1040/สอ./2536   7027/2537   1083/2539   1158/2540   7007/2537   3004/ว./2544

  - ยกเว้นอากรขาเข้าสำหรับวัตถุดิบและวัสดุจำเป็น      2 ปี                         2 ปี                     2 ปี         2 ปี
  เป็นเวลา 5 ปี นับแต่วันนำเข้าครั้งแรก                                                                              
  (ขยายระยะเวลานำเข้าได้ครั้งละ 1-2 ปี)                                                                           

  - ยกเว้นอากรขาเข้าสำหรับของที่ผู้ได้รับการ          2 ปี                         2 ปี                     2 ปี         2 ปี
  ส่งเสริมนำเข้ามาเพื่อส่งกลับออกไปเป็นเวลา 5 ปี                                                                      
  นับแต่วันนำเข้าครั้งแรก                                                                                          
  (ขยายระยะเวลานำเข้าได้ครั้งละ 1-2 ปี)                                                                           

  - อนุญาตให้หักเงินได้พึงประเมินร้อยละ 5            10 ปี, 5%                    10 ปี, 5%                10 ปี, 5%    
  ของรายได้ที่เพิ่มขึ้นจากปีก่อน                                                                                      
  จากการส่งออกเป็นระยะเวลา 10 ปี                                                                                
  นับแต่วันที่เริ่มมีรายได้                                                                                           
  (รายได้จากการส่งออกจะต้องไม่ต่ำกว่ารายได้จากการ                                                                   
  ส่งออกเฉลี่ยของ 3 ปีย้อนหลัง ยกเว้น 2 ปีแรก)                                                                       
  ------------------------------------------ --------------- ----------- ----------- ----------- ----------- --------------